Дадатак 1

**Інфармацыйна-экспедыцыйная картка**

|  |  |
| --- | --- |
| Дата фіксацыі, дадзеныя носьбіта інфармацыі: прозвішча, імя, імя па бацьку, год і месца нараджэння, месца жыхарства, веравызнанне | **17.11.22 г.****в. Кальчуны Ашмянскага р-на Гродзенскай вобл.****Ждановіч Кацярына Іосіфаўна – 22.03.34 г.н., хут.Шукстава (Кальчуны), католік****Рухлевіч Ванда Іосіфаўна – 21.12.35 в. Копцевічы Смаргонскага р-на, католік** |
| Назва абрада (свята, звычая) | Загаўліны, Запусты (восеньскія і вясновыя), Андрэйкі  |
| Агульныя звесткі (дата і месца правядзення, прымеркаванасць да катал. ці правасл. календара) | Назва “загаўліны” паходзіць ад слова “гавець” ці “загавець”- гэта апошнія вечары перад Вялікім постам.  |
| Стан бытавання:а) захаваны ў памяці носьбіта;б) жывая традыцыя  | Захаваны ў памяці носьбітаў |
| Паслядоўнае апісанне абрада (свята, звычая) і яго этапаў (калі ёсць) | У апошні дзень Загаўлін ці “тлусты аўторак” у адной з хат вёскі моладзь ладзіла танцы, святочны стол. Доўжыўся вечар да дванаццатай гадзіны ночы: *“…Так сядзяць, танцы, не так як цяпер. Патанцавалі, дзяўчаты збіраюцца ў кучу спяваюць песні. Спявалі тое, што і на каждых танцах. Ніякіх асабівых не спявалі…”.*  Затым старэйшы з гасцей мужчына прасіў гаспадароў хаты, каб падалі белый абрус і кажух, для таго каб імі накрыць стол для багатага ўраджаю і дабрабыту на наступный год.На Загаўліны дазвалялася хадзіць моладзі толькі з 18 гадоў. Збіраліся талакой у адной з вясковых хат. Дарэчы, кожны год хата мянялася, але звычайна прымалі тыя гаспадары, чый сын жаніўся ў “*гэты мясаед*”. Па ўспамінах носьбітаў: “*Танцавалі да поўначы, а пасля старэйшыя, якія прыглядалі, казалі разыходзіцца”*. Вясковая моладзь, якая ладзіла Загаўліны, заказвала музыкантаў і гатавала пачастункі для гасцей. Шмат танцавалі, спявалі песні, частаваліся, знаёміліся з “*маладымі жонкамі*” для таго, каб іх прыняць у “*кола мужніх жанчын*”. Згодна звычаю такіх жанчын “*пераабувалі*” і казалі: “*Каб абцасікамі не стукала, а каля мужа ціха тупала*”. Пра Загаўліны ўспаміналі: “ *Танцавалі. А як патанцавалі, дзяўчаты збіраюцца ў кучу, спяваюць песні. Дзяўчаты, каторыя спяваюць, сабіраюцца гуртам, хлопцы, хто спяваў. Куча… Адныя адным на калені і гэта там пераспяваем адну песню там якую. Яны старэйшыя распачыналі, а мы ім памагалі. Пераспяваем адну песню, другую песню, ну і ўжо зара ізноў музыка, ізноў танцуем….*”. Старэйшыя сядзелі на адным канцы стала, а моладзь – насупраць.  |
| Рытуальныя рэчы і атрыбутыка:* назва;
* матэрыял вырабу;
* прызначэнне;
* тэхналогія вырабу (пры неабходнасці).
 | “Калодка”- бервяно, якое прывязвалася да нагі нежанатага хлопца. Ён павінен быў цягаць яго ўвесь вечар, або адкупіцца: ці грашамі, ці танцамі, ці гульнямі.  |
| Касцюм:1. маскарадны (кароткае апісанне касцюма і ўказанне касцюміраваных персанажаў);
2. абрадавы, з апісаннем:
* - складаючых касцюма;
* - галаўнога ўбора (назва, спосаб завязвання);
* - упрыгожванняў;
* - абутку;
* - фотаздымкі прыкладваюцца (калі ёсць).
 | Дзяўчаты апраналі “*выхадныя*” сукенкі, якімі маглі абменьвацца ад нядзелі да нядзелі. |
| Песні:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) музычнае суправаджэнне;е) атрыбутыка;ж) тэксты песень. | **Па над полем, па над гаем**Па над полем, па над гаемГалубы лятаюць,Ой, як скора, незаметна,Леты пралятаюць. \* - радок паўтараецца двойчыЗапрагайце, хлопцы, коней,Коні вараные.І паедзем даганяціЛеты маладые. \* І дагналі ж мае летыНа каменным мосце.Вярніціся, мае леты,Хоць да мяне ў госці. \*Не вернёмся, не вернёмсяМы да цябе ў госці.Было лепей шанаваціЛеты з маладосці. \*А я леты шанавалаДы не ўшанавала.Леты скора праляцелі,Моладасць прапала. \***Там за рэчкай, за рэкой**Там за рэчкай, за рэкой,Там за быстраю вадой \* Жыла ўдоўка ўдава,Яе дочка хараша. Яе дочка хараша,У цёмну ночку проч ушла. Сышла з гары ў даліну,Найшла таты магілу. Устань, тата, не ляжы,Мне дарожку пакажы. Пытай, дочка, у салаўя, Дзе дарожка да сяла. Салавейка засвістаў, Мне дарожку паказаў.  \* - кожны другі радок паўтараецца двойчы**Куды я не паеду, куды я не пайду**Куды я не паеду, куды я не пайду,Усё й раднога угалочка для себя я не знайду. \* Вот найшоў угалочак да і той жа не мой,Надаела гэта жызня, паішчу себе другой. Ой ж, памру я, памру я, пахароняць міня,І радныя не узнаюць, гдзе магіла мая. На маю жэ магілу знаць ніхто не прыдзёт,Толька ранняю весною салавей запаёт. Запаёт, і засвішча, і апяць улеціт,А малодзенькай мальчышка ў магіле лежыт.  \* - кожны другі радок паўтараецца двойчы**Цячэ рэчанька**Цячэ рэчанька, цячэ быстрая, скочу – пераскочу.* Аддай, маменька, аддай, родненька, за каго я хочу. \* - радок паўтараецца двойчы

Як аддавала, шчэ й прыказвала ў гасцях не бываці,А як ты прыйдзеш, дочка родная, то выганю з хаты. Пражыла гадок, пражыла другі, трэці не сцярпела,Абярнулася серай зязюляй, у госці прыляцела. Лесам ляцела, голле ламала буйнымі крыламі,Полем ляцела, зямлю кропіла дробнымі слязамі. Прыляцела ў сад, села на дубок, стала кукаваці,Маць сядзіць пад акошачкам, ручнік вышываеА малодшы брат на крылечаньку ружжо заражае. Пазволь матуля, пазволь родная, ту зязюлю ўбіці,Бо яна куе, жалю дадае, не магу больш жыці. Не пазволю я, не пазволю я, ту зязюлю ўбіці,То не зязюля, а дачка мая, ей там цяжка жыці.  \* - кожны другі радок паўтараецца двойчы**Ехаў бацька па лучыну**Ехаў бацька па лучыну. Оха-оха-оха-ха, Бацька ехаў па лучыны, оха-оха-оха-ха. А сын ехаў па дзяўчыну. Оха-ха. \*Бацька ў лесе работая. Оха-оха-оха-ха.Бацька ў лесе работая. Оха-оха-оха-ха.А сын з дзеўкамі гуляе, Оха-ха. Бацька едзе з лучыною, Оха-оха-оха-хаБацька едзе з лучыною , Оха-оха-оха-хаА сын едзе з дзяўчыною, Оха-ха. Пытаецца бацька ў сына Оха-ха.Пытаецца бацька ў сына Оха-оха-оха-хаШто каштуе та дзяўчына? Оха-ха.Табе бацька не пытаці. Оха-оха-хаШто каштуе, трэба даці. Оха-оха-оха-ха Табе бацька не пытаці. Оха-оха-оха-ха,Што каштуе, трэба даці. Оха-оха-оха-хаГаспадыня будзе ў хаце. Оха-ха. \* - кожны трэці радок паўтараецца двойчы  |
| Танцы:а) назва, від;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) музычнае суправаджэнне;е) атрыбутыка і адзенне (танцавальныя прылады, галаўныя ўборы, абутак);ж) відэа- ці тэкставае апісанне прыкладваецца. | Танцавалі вальс, факстрот, кравяк, кракавяк с прыходам, полькай заканчвалі.Запрашалі да танцаў маладзейшых “*Таму што гэтыя па 18 гадоў самы цымус – іх бяруць танцаваць, а яны старых тады не бяруць. Поводзэння не было*”.“*Танцавалі, шафы рассунуць да ложкаў і тут асвабодзяць, знаеш маладзёжы то было шмат. І слонца ўзойдзе, а мы тут у сельсавеце танцуем. І хлапцоў было, і лёгка было*…”. |
| Музыка:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) інструменты;е) адзенне;ж) відэа- ці аўдыёфіксацыя прыкладваецца. | Наймалі музыкальны гурт (з Вельбутова): гармонік, бубен, цымбалы і інш. Калектыў пераходзіў з вёскі ў вёску кожную нядзелю. “*Юшкі, адзін на бубне малодшы, а Эдзька на гармоніку*”, “*Клімашэўскі – калека, граў на цымбалах*”. |
| Гульні, забавы:а) назва;б) месца, час выканання;в) выканаўцы (полаўзроставая катэгорыя);г) музычнае суправаджэнне (у тым ліку танцы і песні);д) атрыбутыка;е) кароткае апісанне ходу гульні, забавы. | Гульні: “Накрыж”, “У бульбу”. “Накрыж”: хлопцы становяцца спіной адзін да аднаго і цапляюцца лакцямі. Хто каго першы падыме, той і пераможца. “У бульбу”: дзяўчаты станавіліся насупраць хлапцоў на пэўнай адлегласці. Хлопцы паміж кален заціскалі бульбіну. Яны павінны былі дабегчы да дзяўчыны і пацалаваць яе ў шчаку.  |
| Прыкметы, павер’і (тэксты) | Маладыя дзяўчаты гаварылі перад сном у ноч на Загаўліны: “*Андрэю, Андрэю, канапелькі сею, дай Божа знаць з кім да шлюбу стац*ь”.  Варажылі на дровах, на часнаку: “*Пару нашчытаеш, ці лішка астанецца. Еслі пару, дык пойдзеш замуж*”. |
| Традыцыйная кухня:а) назва стравы;б) час ужывання;в) хто гатаваў;г) працэс прыгатавання. | на стол гатавалі: квашаную капусту, скваркі, кілбасы: “*Абычна было сала, кумпяк, калбаса. Вот і ўся была закуска*”.Сала гатавалі так: “*Яшчык і кускамі, вялікія кускі. Сала во на далонь і соль, сахару, перцу і часнок, але ён потым жоўць дае, ад яго ялчэе, то без яго лепей. І укладваем у скрынку і да восені гэта сала. І смачнае, і мяккае*”…**Кундзюкі**: кумпяк разразалі на кускі, салілі, перчылі, а потым або ў кішкі гавяжыя закладвалі, або ў марлю. Потым у расол закладвалі. Расол: сыпалі патрошкі соль (колькасць солі правяралі яйкам). Кідалі яйко варанае, мяшалі. Як яйко ўсплывала, расол зліваецца у бочку, закладваецца мяса, а соль, якая заставалася на дне – выкідвалася. З успамінаў: “*І там кундзюкі, паляндвіца тожа… і там яны паляжаць дні тры, яны там пасоляцца ў той вадзе, з расола гэтага, дастаём, абсушваем.* *Ну вот прымерна ў мяне вот у цёмных сенях і кілбаса тут вісела да восені і кундзюкі гэтыя віселі. Пайшоў, адрэза*ў.”**Бурачкі:**  буракі адварваюцца і закладваюцца ў дубовыя бочачкі “… *цабэрачкі з вушкамі такія*”, заліваюцца вадой і кіснуць дзве нядзелі. Пасля вымаюцца, нарэзваюцца кавалкамі і падаюцца на стол.**Тушонка**: наразалі кавалкі буйнейшыя. Соль і мяса змешвалі ў місцы і набівалі шчыльна саганчыкі. Прыблізна на 1 кг мяса адмяралі сталовую лыжку солі без горкі. Зверху пакідалі 5 гл вольнага месца, таму што мясны сок будзе паднімацца, яму спатрэбіцца гэтая прастора, каб не прыўздымаць і выштурхваць вечкі. Галоўнае не празяваць момант, калі тушонка ўнутры пачне закіпаць. Калі празяваць, падлогу саганчыка будзе сухога мяса. Вада выцячэ, ніякія вечкі не выратуюць. Трэба сачыць, як толькі пайшлі першыя бурбалкі, адразу прыадчыняць крыху вечка: “…*накрышыў бульбы троха, палажыў там (нейкае мяса вялося) косткі там ці што, тады троха пастаялкі, цыбулі, морхвы і поўны саганчын наразае мама, троха там вады і ў печ. Гэту тушонку дастанеш, яна смачная, яна пахне”.* **Каша цёртая:** “*Картошка цёртая, як на блін, і ў саган. І цыбулю там падсмажыш і гэта ўсё у сагане там. Смятана канешне ішла, бо карову маеш, пастаялка гэта была кажны раз. Саганчын у печ, у вуглі і гэта каша ўтушыцца. Дастаеш, накладваеш, а там яшчэ смятаны можаш, масла можаш сабе палажыць на талерку да гэтай кашы. Ну гэта каша была смачнай. А цяпер хто яе робя****? І бабку****, на бляшцы.* ***І кішку пяклі****, і на госці падавалі*”. |